आज के बदले परिदृश्य में कई सारे छोटे दल हाथ अजमा रहे हैं जो या तो अपने अस्तित्व की लड़ाई लड़ रहे हैं या फिर अपनी जातीय संकट को बचाने के लिए या फिर यूं कहें अपने पुराने साथियों से बदला लेने के लिए. खैर जो भी हो यहां लड़ाई आसान नहीं होने वाली क्योंकि इस बार नौ राजनीतिक दल ऐसे हैं जो बाकि के चार बड़े दलों के चेहरे पर शिकन ला सकते हैं. इनमें से पीस पार्टी, अपना दल और बुंदेलखंड कांग्रेस ने गठजोड़ कर जो नया मोर्च खड़ा किया है वो बाकि के दलों के लिए वाकई खतरे की घंटी है. पीस पार्टी के अध्यक्ष जहां कांग्रेस और बसपा के भ्रष्टाचार को मुद्दा बना रहे हैं, सपा को गुंडागर्दी और आपराधिक गतिविधियों में संलिप्त होने का दोषी मान रहे हैं वहीं भाजपा को साम्प्रदायिक ताकतों का बढ़वा देने का भी बड़ा कारण मान रहे हैं ऐसे में उनका तीन दलों का यह नया मोर्चा पांचवें विकल्प के रूप में तेजी से उभर रहा है और शोषितों, पीड़ितों और मुख्य धरा से कटे लोगों को उभारने के लिए भी बेहतर विकल्प प्रस्तुत कर रहे हैं. इतना ही नहीं इस मोर्चे ने अन्य छोटे दलों के लिए भी दरवाजे खोल रखे हैं जो आने वाले समय में बड़े दलों को कड़ी चुनौती देंगे.